Hoas on teettänyt talossa tutkimuksia, mutta niiden tulokset eivät ole vielä valmistuneet.

Hoasin asunnossa ilmenneet homeongelmat ovat sairastuttaneet kolmihenkisen perheen Helsingin Malminkartanossa. Näin väittää perheen äiti, sosionomiopiskelija Rachel Roth.

Yhdysvalloista kotoisin oleva Roth muutti suomalaisen miehensä ja kohta kaksivuotiaan lapsensa kanssa Hoasin asuntoon Juustenintielle viime tammikuussa. Asunto ja koko vuonna 1981 rakennettu talo olivat Rothin mukaan jo silloin erittäin huonossa kunnossa.